Εργασία στο μάθημα: Διαδυκτιακά Περιβάλλοντα Μάθησης.
Υπεύθυνος Καθηγητής: Κόλλιας Βασίλειος.
Φοιτήτριες: Κούβαρου Όλγα (0116004), Γιαννακού Θεοδώρα (0116161), Γεωργίου Χριστίνα (0116083).
Όνομα Ομάδας: «Οι 3 Χάριτες».
Τμήμα: Τρίτης.
http://3xarites.pbworks.com/w/page/138160506/%CE%91%CF%81%CF%87%CE%B9%CE%BA%CE%AE%20%CE%A3%CE%B5%CE%BB%CE%AF%CE%B4%CE%B1

Χρησιμοποιούμε Wiki με θέμα «η μόλυνση των υδάτων», στον τόπο μας.
Επιλέξαμε Wiki θεωρώντας πως είναι εύκολο στη χρήση του για εμάς και τους μαθητές. 
•	Καθώς ο μαθητής εργάζεται σε ένα wiki μπαίνει στη διαδικασία της δημιουργίας του περιεχομένου μιας ιστοσελίδας. Αναπτύσσει, έτσι, δημιουργικές δεξιότητες, όπως τις δεξιότητες της επεξεργασίας πληροφοριών και της λεκτικής έκφρασης, αλλά και της δημιουργικής ευελιξίας με την αποδοχή των τροποποιήσεων από τους συμμαθητές του. Αυτή η σκοπιά της δημιουργικότητας είναι σημαντική για την καλλιέργεια των μαθητών, όχι μόνο σε μαθησιακό επίπεδο, αλλά και σε επίπεδο φαντασίας, παραγωγής ιδεών και νέων νοημάτων.
•	Μας δίνει τη δυνατότητα σχολιασμού και επεξεργασίας του περιεχομένου και από τους μαθητές.
•	Εισάγεται και ενισχύεται στο μαθητή η ιδέα ότι ένα δημιουργικό έργο δεν είναι ποτέ «ολοκληρωμένο».
•	Προωθεί τη συνεργατική μάθηση, εφόσον δίνει τη δυνατότητα της συνεργασίας μεταξύ των μελών μιας ομάδας.
•	Το Wiki προωθεί την κοινή δουλειά, αφού επιτρέπει στους μαθητές να ασχολούνται με την ίδια σελίδα, ενδείκνυται για εκμάθηση και δημιουργία πολυτροπικών κειμένων, κι επίσης δίνει την ευκαιρία συσχετισμού σελίδων.

Στόχος του Wiki μας είναι να αποκτήσουν οι μαθητές δεξιότητες κριτικής αποτίμησης πηγών και να έρθουν σε επαφή με την εύρεση και διερεύνηση σχετικών ως προς το θέμα πηγών.
Το Wiki μας περιλαμβάνει δουλειά από κοινού, θέλοντας να προωθήσουμε την συνεργασία και ανταλλαγή ιδεών.

ΓΕΝΙΚΕΣ ΠΛΗΡΟΦΟΡΙΕΣ:
Το wiki είναι μία διαδικτυακή εφαρμογή, η οποία επιτρέπει στους χρήστες της να προσθέτουν, να τροποποιούν ή να διαγράφουν το περιεχόμενό της σε συνεργασία με τους άλλους.
Στα wikis γίνονται έρευνες για την εκπαιδευτική αξία που μπορεί να προσφέρει η ενσωμάτωσή τους, ως μέσο προώθησης της βαθύτερης μάθησης και ένταξης των μαθησιακών εμπειριών στην τριτοβάθμια εκπαίδευση.  

Πιο συγκεκριμένα: 
Α. Πριν από οποιαδήποτε οδηγία σχετικά με την εργασία στο wiki, εξηγούμε στα παιδιά πώς αυτό λειτουργεί.
Σε περίπτωση που και ο ίδιος ο εκπαιδευτικός δυσκολεύεται να χειριστεί το wiki: https://www.slideshare.net/kkalafatis/pbworks-41888366
Β.Έπειτα χωρίζω τους μαθητές σε 3 ομάδες των τεσσάρων ατόμων.
Ομάδα 1: Αναλαμβάνει να κάνει μια μικρή έρευνα στο χωριό, παίρνοντας συνεντεύξεις από τους κατοίκους, ζητώντας να μάθετε τα προβλήματα που αντιμετωπίζουν στην καθημερινότητά τους όσον αφορά την ύδρευση.
Ομάδα 2:  Αναλαμβλάνουν να κάνουν  μία βόλτα στο χωριό τους, στα ποτάμια και τις λίμνες. Φωτογραφίζουν τις περιοχές που φανερώνουν την μόλυνση του νερού και ανεβάζουν τις φωτογραφίες στο wiki. Αφού τις ανεβάσουν, γράφουν ένα σύντομο κείμενο που θα αφορά τα αίτια μόλυνσης των υδάτων, χρησιμοποιώντας και πηγές από το ίντερνετ.
Πρωτού να χρησιμοποιήσουν το ίντερνετ, πρέπει να τους υπευμθυμίσει ο εκπαιδευτικός τους κανόνες ορθής αναζήτησης στο ίντερνετ:
•	 Σωστή αναζήτηση:  Πέρα από τη βοήθεια που μπορεί να μας προσφέρουν οι μηχανές αναζήτησης, το ζητούμενο είναι να ξέρει ο ίδιος ο χρήστης πώς θα επιτύχει σωστή αναζήτηση. Υπάρχουν οι βασικοί κανόνες οι οποίοι καθορίζουν έναν συγκεκριμένο τρόπο συμπεριφοράς του χρήστη, έτσι ώστε να αποφεύγεται η προσπέλαση σε ακατάλληλο υλικό ή να ελαχιστοποιούνται οι συνέπειες όταν αυτό έχει συμβεί.Ο πρώτος κανόνας είναι ότι η έρευνα στο Διαδίκτυο, για μια καθ’ όλα αποδεκτή λέξη, μπορεί να οδηγήσει τον χρήστη σε σελίδες άσχετες με τη συγκεκριμένη αναζήτηση ή ακόμη και εντελώς ακατάλληλες. Συνεπώς οι χρήστες θα πρέπει να διαβάζουν προσεκτικά και να σκέπτονται όταν βλέπουν το αποτέλεσμα. Οι χρήστες συχνά, στη βιασύνη τους ή στον ενθουσιασμό τους, κάνουν «κλικ» στα αποτελέσματα της αναζήτησης χωρίς να διαβάσουν την περιγραφή. Αυτή η πρακτική ενέχει κινδύνους. Μερικές φορές επιτήδειοι προσφέρουν διευθύνσεις στο Διαδίκτυο οι οποίες είναι σχεδόν όμοιες με χρήσιμες, ελπίζοντας να ξεγελάσουν ανθρώπους με σκοπό να επισκεφτούν ιστοσελίδες αμφίβολου και συνήθως «ροζ» περιεχομένου. Οι χρήστες συχνά πληκτρολογούν μια διεύθυνση και μετά κάνουν «κλικ» για να την επισκεφτούν χωρίς να ελέγξουν αν πληκτρολογήθηκε σωστά. Θα πρέπει να αποκτήσουν την καλή συνήθεια να πληκτρολογούν με προσοχή. Οι χρήστες θα πρέπει να γνωρίζουν ότι, παρά τις σωστές προσπάθειές τους, μπορεί να βρεθούν σε λάθος ιστοσελίδα. Επίσης θα πρέπει να γνωρίζουν ότι μερικές φορές αυτού του είδους οι δικτυακοί τόποι χρησιμοποιούν αυτό που λέμε «ποντικοπαγίδα» (mouse trap). Δηλαδή απενεργοποιούν το κουμπί «πίσω» (back) του browser, ανοίγουν πολλαπλά παράθυρα ή χρησιμοποιούν άλλες τεχνικές για να «παγιδεύσουν» τους χρήστες στον χώρο τους. Στην περίπτωση αυτή θα πρέπει να κλείνουν αμέσως τον browser και να ελέγχουν το αρχείο με τα cookies του browser που έχει προσπελάσει ακατάλληλη ή ακόμη και επικίνδυνη ιστοσελίδα, για να βεβαιωθούν ότι δεν έχουν τοποθετηθεί ανεπιθύμητα cookies στον υπολογιστή.
•	Τεχνική ψαξίματος: Το βασικό σημείο σε μια αναζήτηση μέσω μηχανής ψαξίματος είναι η επιλογή των σωστών λέξεων-κλειδιών. Οι λέξεις-κλειδιά μπορεί να είναι απλές λέξεις που διαχωρίζονται με ένα κενό. Ακόμη ως «κλειδιά» μπορούν να χρησιμοποιούνται και φράσεις όπως ακριβώς θα θέλαμε να υπάρχουν στην ιστοσελίδα. Οι λέξεις στις οποίες βασίζουμε την αναζήτησή μας πρέπει να είναι όσο το δυνατόν συγκεκριμένες. Δεν έχει νόημα να αναζητήσουμε π.χ. Παρθενώνας, καθώς μια καλή μηχανή αναζήτησης θα μας επιστρέψει τουλάχιστον 3.000 ιστοσελίδες με αναφορά στο ιστορικό μνημείο. Εναλλακτικά, αν π.χ. μας ενδιαφέρει η αρχιτεκτονική του Παρθενώνα, μπορούμε να αναζητήσουμε «Αρχιτεκτονική του Παρθενώνα» ή «Φειδίας, Παρθενώνας».
•	Διαβάστε το περιεχόμενο το οποίο εμφανίζεται στη σελίδα των αποτελεσμάτων. Οπως ακριβώς και με τους τίτλους, κάποια περιεχόμενα θα σας φανούν άσχετα και ίσως εντοπίσετε και κάποιους επιπλέον όρους που μπορούν να αποκλειστούν. Ελέγξτε τον σύνδεσμο (link) της ιστοσελίδας. Καμιά φορά τα φαινόμενα απατούν και έτσι μπορεί να οδηγηθείτε σε ιστοσελίδα με κάποια πολεμική ταινία.
Ομάδα 3: Αναλαμβάνει να κλείσει ένα ραντεβού με τον υπεύθυνο ύδρευσης του χωριού σ και να συζητήσει μαζί του τα προβλήματα που αντιμετωπίζει και τον εμποδίζουν να φέρει εις πέρας όλα τα παρακάτω. ΄Επειτα πρέπει να φτιάξει μία σύντομη περίληψη της συζήτησής τους και να την ανεβάσει στο wiki.

Γ.Συνεχίζοντας τους δίνονται τρία άρθρα, από εκείνα διαλέγουν ένα της αρεσκείας τους και βγάζουν λέξεις κλειδιά.
Σε περίπτωση που δυσκολεύονται τους θυμίζουμε πώς από ένα κείμενο βγάζουμε λέξεις κλειδιά:
Οι λέξεις-κλειδιά είναι ιδέες και θέματα που καθορίζουν ποιο είναι το περιεχόμενό σας.Οι λέξεις-κλειδιά είναι σημαντικές, επειδή αποτελούν τον άξονα μεταξύ του τι ψάχνουν οι άνθρωποι και του περιεχομένου που παρέχετε για να καλύψετε αυτή την ανάγκη. Γενικότερα οι λέξεις - κλειδιά αφορούν το κυρίως θέμα του άρθρου. Βοηθούν τον αναγνώστη να εντοπίσει άμεσσα το θέμα που διαπραγματεύεται το κείμενο.

Στη συνέχεια τα παιδιά μπαίνουν στη διαδικασία να βιντεοσκοπηθούν και να μιλήσουν στην κάμερα. Πρωτού γίνει αυτό θα πρέπει να τους δωθούν κάποιες οδηγίες:
•	Κρατήστε σταθερή την κάμερα.
•	Μιλήστε απλά και καθαρά.
•	Φορέστε ένα μικρόφωνο. 
•	Προετοιμάστε τον λόγο σας από πριν.
•	Να κοιτάτε τον ακροατή στα μάτια, κοιτώντας ευθεία στην κάμερα (στο κέντρο της, στο φακό).
Δ. Έπειτα, τα παιδιά θα μπουν στη διαδικασία να γράψουν μια επίσημη επιστολή στο Υπουργείο Εσωτερικών. Οι κανόνες συγγραφής επίσημης επιστολής, βρίσκονται στο wiki. Ωστόσο η συγγραφή, από κοινού, εντός του wiki δεν είναι δυνατή. Γι' αυτό φτιάνει ο εκπαιδευτικός μία σελίδα google doc ώστε όλοι να μπορούν να γράψουν από κοινού.
Πληροφορίες σε περίπτωση που ο εκπαιδευτικός δεν γνωρίζει για τα google docs: https://www.youtube.com/watch?v=TaiHFAbWzJc 

link: http://3xarites.pbworks.com/w/page/138160506/%CE%91%CF%81%CF%87%CE%B9%CE%BA%CE%AE%20%CE%A3%CE%B5%CE%BB%CE%AF%CE%B4%CE%B1